Diari Oficial de la Generalitat Valenciana


Sumari del DOGV 9642, del 18-07-2023 (2023/8143)

Extracte de la Resolució del 13 de juliol de 2023, del Vicerector d'Infraestructures i Sostenibilitat, per la que es convoca Convocatòria del programa de beques "Càtedra Endavant Villarreal CF de l'Esport" per a persones estudiants i esportistes de la Universitat Jaume I.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9642

Data del DOGV
:   18-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8143


Data del document
:   13-07-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * ajuda pública

Extracte de la Resolució del 13 de juliol de 2023, del Vicerector d'Infraestructures i Sostenibilitat, per la que es convoca Convocatòria del programa de beques "Càtedra Endavant Villarreal CF de l'Esport" per a persones estudiants i esportistes de la Universitat Jaume I. [2023/8143]  
BDNS (identif.): 708362.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/708362)  
  
Primer. Beneficiaris  
Pot optar a aquestes beques l'estudiantat matriculat en la Universitat Jaume I en el curs 2022-23 que curse titulacions oficials de grau, màsters oficials, que complisquen algun dels punts següents:  
- Estudiantat universitari esportista que forma part del Programa d'esportistes d'elit i alt nivell de l'UJI.  
- Estudiantat universitari esportista que competeix en campionats universitaris representant la Universitat.  
- Estudiantat universitari esportista que participa en competicions organitzades per les diferents federacions esportives.  
- Estudiantat universitari amb diversitat funcional que participa en competicions federades d'esport adaptat.   
Per a gaudir de la beca, la persona sol·licitant ha d'estar matriculada amb anterioritat a l'últim dia del termini de presentació de sol·licituds i mantenir al llarg de tot el curs 2022-23 la condició d'alumnat de la Universitat Jaume I, així com acreditar-ho documentalment.  
  
  
Segon. Finalitat  
Amb la col·laboració i el suport econòmic del Vilarreal CF mitjançant la «Càtedra Endavant Vilarreal CF de l'Esport de la Universitat Jaume I», aquesta Universitat convoca les beques per a estudiantat que compagine la vida acadèmica amb l'esport de competició. El programa de beques «Càtedra Endavant Villarreal CF de l'Esport de la Universitat Jaume I» persegueix un doble objectiu: d'una banda, premiar el rendiment acadèmic de l'estudiantat esportista universitari tenint en compte la mitjana del seu expedient acadèmic i, d'una altra, a més, valorar el seu elevat rendiment en l'àmbit esportiu tenint en compte la seua activitat o resultats en una modalitat esportiva específica. Aquestes beques tenen com a finalitat finançar part de les despeses ocasionades per l'estudi de les titulacions reglades en què està matriculat l'estudiantat esportista.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquestes beques és de 30.000 euros.  
  
Cinqué. Termini de presentació de sol·licituds  
El termini de presentació és de 10 dies hàbils des de la data de publicació de la convocatòria en el DOGV.  
  
Castelló de la Plana, 13 de juliol de 2023.- El vicerector/a d'Infraestructures i Sostenibilitat: Vicente Cervera Mateu.